【獨門秘技】廖廐匆出馬原來咁掂
2024年04月16日 19:30
東網電視
更多新聞短片
「展宏圖」前仗谷草一哩連捷姿態輕鬆。
廖康銘馬房季初贏完之馬再出多數走樣,早前「展宏圖」終打破此項不利數據,上周三此駒力爭3連捷,可惜末段因受「大學生」內閃影響,嚴重受困無跑過,到末段望空後鬆兩步即撲前,只輸兩個馬位已不俗,隔一星期匆匆再出列陣今晚第9場,按道理必想盡快收復失地,而查廖廐匆出馬成績,原來今季7次隔7日內再出,取得3冠1亞1殿佳績,若再縮窄範圍兩仗都跑同一場地路程,更3次得2冠1殿,成功率高,大大增強「展宏圖」今仗信心。
另一推介為第4場的「金德義」,上季在苗廐未勝,但10戰只首兩仗跑短途無獎金收,演出穩定,今季轉投賀廐,首兩仗跑中短途擺明熱身,上兩仗一哩都接近,其實上季已在1800米入Q,路程愈長愈好,今仗增程係時候交代。■西門獨
西門獨Q過關
第4場9金德義
拖 5協奏曲6魔法速遞10領頭先駒
第9場5展宏圖
拖 2錶之量子6跑得好快11飛漲